‫السر
‫في واحد بس
‫ابني
‫نزار
‫الحمد لله
‫الخليفة المستنصر بالله مات
‫بدر الجمالي عايز يسيطر على القاهرة بالكامل
‫من خلال المستعلي
‫اتحكم الوزير الأرمنلي ‫القوي بدر الدين الجمالي
‫بكل مفاصل الدولة الفاطمية
‫وابتدى التخوين واشتعلت الفتنة
‫بعدها اتخلص بدر الدين من الابن الكبير
‫موت نزار ابن المستنصر بالله
‫هو الباب اللي اتفتح لحسن الصباح
‫أن أهب لك روحي وعقلي وجسدي
‫علشان يبدأ دعوة جديدة
‫دعوة للإمام المقتول
‫اللي مفيش بينه وبين العالم أي حلقة وصل
‫غير شخص واحد بس
‫حسن الصباح
‫الدعوة النزارية
‫حسن اتنفى للمغرب
‫لكنه استغل القدر والظروف
‫والعلم
‫والمركب راحت على عكا
‫ومن عكا لاصفهان
‫بيبدأ حسن بقية رحلته
‫وحلمه وسره
‫في نفس الوقت اللي كان الوزير نظام الملك
‫بيدير شئون السلطنة
‫ويثبت حكم السلطان ملك شاه
‫وبذكاء ودهاء
‫اخمد فتنة القرايب
‫- عاش السلطان ملك شاه! ‫- عاش السلطان ملك شاه!
‫وهيتلاقوا الأصحاب
‫من تاني.
‫لو خيروك إنك تقتل حسن عشان تعيش
‫اقتل حسن!
‫أنا وصلت هنا بإيماني
‫مفيش إيمانين
‫هو إيمان واحد بس
‫- إيمان واحد بإيه؟ ‫- بحسن الصباح!
‫كابوس تاني؟
‫أنا حاسة بيك يا حسن
‫والخطر فعلًا بتزيد علينا
‫الخطر هو الطريق المقدس اللي بيوصلني لهدفي
‫وجودي في الخطر هو أمان يا دنيا
‫قالوا يخرج مطرود على مركب يروح بلاد المغرب
‫وأنا قولت المركب ترسى في عكا
‫أنا عايز دول
‫معاك تمنهم؟
‫سيفك.
‫أنا سيفي لو خرج هخدهم من غير فضة خالص.
‫أنا تعبت.
‫أنا مش مخلف بنت، الطريق لسه طويل.
‫حسن ده لسه طفل.
‫مفيش حاجة اسمها طفل.
‫عاش السلطان ملك شاه!
‫يحيى! يحيى!
‫أنت اتجننت! ده أخوك مش عدوك!
‫لكن انتقامكمن اللي قتل أبوك لما تحارب.
‫العفو سيدي القائد.
‫إبراهيم!
‫أنا بقيت أغير
‫من مين؟
‫من حبك لشغلك
‫احنا مش بنشوفك
‫ولاءك للسلطان والدولة بقى ‫أكبر من حبك ليَّ ولأولادنا.
‫قوة الدولة من قوتي يا جلنار هانم.
‫طب واحنا؟
‫أنتم في عز وأمان
‫نجاحي في شغلي وإخلاصي له
‫هو اللي بيضمن للبيت ده كل شيء يا جلنار.
‫مش مضمون
‫كل ده مش مضمون
‫الحكم والسياسة
‫عمرها مانصفت حد
‫خطر.
‫يا جلنار الخطر موجود وأنا نايم في السريري
‫اللي بيصنع الرجال المراهنة ‫على الحق مهما كان خطر
‫الأمان في المخاطرة
‫كل يوم بتنتصر فيه
‫أعدائك بيكتروا.
‫ماتخافيش
‫الأعداء دول همّا وقود الرجولة.
‫وكيف أحوال حبيبة وزير السلطنة؟
‫- قلقانة. ‫- قلقانة!
‫يا ريتني كنت زوجة صانع سجاد بسيط
‫يعني…
‫بتضحك!
‫كنت هعملك أحلى سجادة
‫كنت هغزلهالك بخيوط حرير
‫وأرسم وشك الجميل ده عليها
‫كنت هعلقها على الجدار
‫عشان ماحدش يدوس عليه برجليه
‫يبصلها بعينيه
‫عشان الناس كلها تعرف
‫يعني إيه حب راجل لست.
‫بتعرف تضحك عليَّ أنت!
‫أطلبلك الطعام؟
‫عارفة الدولة دي ناقصها إيه؟
‫إيه؟
‫احنا عندنا سلطان عظيم
‫وعندنا جيش قوي
‫وعندنا علماء كبار وعندنا مدارس مؤسسة
‫احنا ناقصنا اتنين عباقرة
‫عمر الخيام
‫وحسن الصباح.
‫مع السلامة، مع السلامة
‫يا دنيا فانية مع السلامة
‫قامت القيامة
‫والناس يا في الجنة ‫يا في النار وهي مش دريانة
‫- ومين في النار ومين في الجنة؟ ‫- كلهم في النار
‫- أمال مين اللي في الجنة؟ ‫- أنا.
‫في الجنة وحدي
‫أرقص وأغني
‫في الجنة وحدي
‫أرقص وأغني.
‫إزيك يا أبو سيحون؟
‫بقينا كتير
‫ورايا 200 داعي
‫للإمام نزار
‫أنا راجع اصفهان وبيني وبين ‫نظام الملك حواديت وألعاب.
‫احنا معاك حوالين اصفهان
‫خليكم مع البسطاء والمساكين
‫عاملوهم بحنان ورحمة
‫ماتقولهمش غير جملة واحدة بس
‫العلماء كدابين ومش همّا أصحاب الحجة.
‫إزاي نتلاقى؟
‫في ليالي غياب القمر
‫كهف ابن عطاش.
‫مع السلامة.
‫مع السلامة، مع السلامة
‫يا دنيا فانية مع السلامة.
‫اصفهان تاني يا حسن؟
‫أنا لازم أقابل نظام الملك.
‫وإيه ضمنك إن نظام الملك يحسن استقبالك؟
‫العهد اللي بينا.
‫ممكن يتنكر ليه
‫ينساه.
‫مش طبعه
‫غير إنه محتاجني.
‫دولة عدوة لينا ولمذهبنا يا حسن.
‫مفيش مذهب
‫- هنكره. ‫- هتنكره!
‫وأخيرًا
‫تلاقى الصحاب
‫السنين عدت
‫بس واضح إن القلوب ثابتة في محبتها زي ما هي
‫طيب طالما القلوب بقى زي ما هي
‫يبقى أكيد العهود كمان زي ما هي.
‫طبع الرجال صون العهود
‫يبقى آن الأوان
‫أنت عارف أنا بقيت إيه دلوقتي؟
‫وزير الدولة اللي ربنا ‫أراد إنها تكون الأقوى
‫وزير الدولة الأقوى
‫مش هيسمح لحد جاي من عند الفاطميين
‫إنه يدعي مذهبه هنا.
‫ومين قالك إني جاي أدعو لأي مذهب؟
‫أنا جاي بس أفكرك بالعهد
‫وأنا على العهد
‫بس في حدود أمان دولة السلطان ملك شاه.
‫هي الدولة قوتها عسكرية بس يا طوسي؟
‫ولا القوة كمان في العلم وعقول الناس؟
‫تحب تدير ولاية وتبقى مسؤول عنها
‫ومسئول عن العلوم والفلسفة؟
‫أنا ممكن أسخرلك كل الإمكانيات.
‫لا، لا.
‫أنا أبقى والي! أنا أحكم الناس!
‫أنا ماقدرش أحكم نفسي
‫- مش عايز. ‫- خلاص
‫يبقى خليك جنبي في ديوان الوزارة ‫تبقى مسؤول عن الشئون العلمية
‫والفلك والجبر والحساب.
‫لا ولا دي يا طوسي
‫- أنا لسه بتعلم. ‫- أنا كنت عارف
‫عمر الخيام رجل بلا مسئولية إلا
‫- الأحلام. ‫- الأحلام.
‫أيوة الأحلام
‫أنا مش زيكم، أنا حر وعايز أفضل حر.
‫حرية عمر الخيام هي مسؤوليتنا
‫وعلى نفقة دولتنا.
‫وأنت يا حسن
‫عارف أنا سبتك ليه للآخر؟
‫عشان خطورة طموح.
‫مفيش خطورة ولا طموح ولا حاجة
‫أنا بس عايز أكون في مكان أفيدك فيه
‫وأفيد الدولة اللي أنت بتعشقها
‫مكان أديله كل جهدي وعقلي يا طوسي
‫أنا بفضل الله
‫أسست أكبر نظام للمراقبة
‫مفيش إنسان
‫بيهمس من شفايفه بهمسة
‫إلا وبتوصلني
‫ومني
‫لمولانا السلطان
‫شوف أنت بقى مقدار الصدق والأمانة
‫أيوة بس
‫أنا دوري هيكون إيه بالظبط؟
‫هتكون مسؤول قدامي
‫عن كتابة
‫كل تقارير المراقبة بشكل مبسط
‫لمولانا السلطان.
‫بس دي ثقة كبيرة فعلًا.
‫وأنت هتبقى مسؤول عن كتابة تقارير المراقبة
‫لكن في نفس الوقت
‫أنت كمان هتبقى مراقب
‫زيك زي أي إنسان في اصفهان
‫موافق.
‫طالما أماني من أمانك موافق.
‫يبقى احنا بكرة هنصلي كلنا ورا ‫مولانا السلطان في المسجد الكبير
‫كلنا.
‫عايزني أقبل بوجود اتنين في ‫المكانة دي في بلاط السلطنة
‫واحد منهم من مذهب تاني ‫عايز تأتمنه على أسرار الدولة
‫والتاني تصرف عليه أموالها
‫وهو معروف بالشك وقلة الإيمان
‫ده لو كان عنده إيمان!
‫دولتنا دولة عظيمة يا مولاي
‫ملهاش مثيل
‫والدول العظيمة بتفتح ‫أبوابها للعقول العظيمة
‫وحسن الصباح عقل كبير
‫هيعمل كل اللي عنده عشان يقدم أفكار مدهشة
‫لدولتنا ولسلطانا
‫يثبت بيها ولاؤه
‫ويكسب الأمان اللي هو خسره ‫لما اطرد من عند الفاطميين
‫أما عمر الخيام
‫فهيقدم أفكار جديدة خاصة ‫بالجبر والحساب والفلك والتقويم
‫غير إنه صاحب قلب حر
‫الحر مابيخونش يا مولاي.
‫هل أنت ضامن لولائهم؟
‫أضمنهم برقبتي يا جناب السلطان.
‫الألم مابيروحش يا إبراهيم.
‫امسك
‫اضغط دي تحت ضرسك وهتبقى كويس.
‫بتعالجه بالبقدونس؟
‫كفاية جاهل يا سليمان.
‫خلاص يا سليمان.
‫حقك عليَّ يا طيفور.
‫أنا نفسي يبقى فيه حرب قريب عشان تطلع طاقة ‫الغل اللي جواك دي في حد تاني غيري يا يحيى
‫- مخلاص يا طيفور ده خدش بسيط يعني. ‫- بس في عينه
‫وهو أحلى حاجة في عينه
‫- ماعندوش غيرها. ‫- سليمان!
‫طب اهدأ بس
‫إيه؟
‫حقك عليَّ يا طيفور.
‫في إيه يا إبراهيم؟
‫أنت بس اضغط عليها تحت ضرسك.
‫أنا مالي أنا بأبو حنيفة ‫والشافعي ومالك وابن حنبل؟
‫أنا عايز كلام عن حد حي
‫ثقة مايختلفش عليه اتنين.
‫ومين هو بقى الثقة اللي أنت شايف ‫إن مفيش اتنين اختلفوا عليه لحد دلوقتي؟
‫الإمام الحي
‫مولانا المهدي المنتظر.
‫طيب، ماشي.
‫هاتهولي أتناقش معاه
‫ولا أقولك
‫عرفني مكانه فين وأنا أروحله وأكون ‫أول التابعين ليه كمان لو طلع كلامه صحيح.
‫في غيبته.
‫هو أنا هحل مشاكلي وظروفي إزاي؟
‫ولا المفروض أنتظر وماردش مسألة أي أحد
‫لحد مايتكرم علينا ويظهر؟
‫في دعاة بيتلقوا عنه ودول اللي بنسمع كلامهم
‫يتلقوا عنه إزاي وهو غايب؟
‫أصدقهم إزاي؟ وإيه دليلهم أصلًا؟
‫ولما همّا عارفين طريقة التلقي
‫ومكانه مايقولوش لباقي الناس ‫ليه عشان يتبعوه همّا كمان؟
‫أنت عمرك ما هتتبعه ولا تشوفه ولا تعرفه
‫عشان قلبك مفيهوش النور اللي بيدلك عليه
‫قلبك ملوث بحب الدنيا والرشاوي
‫والاعتقاد الباطل إن العلم ‫عند الناس اللي زيك وبس
‫- وأنت اللي زيك ماعندهمش علم. ‫- يا ابني ليه التجريح بالباطل؟
‫- احنا بنتناقش بالعقل ‫- مفيش عقل في وجود أقوال مولانا.
‫- هو فين مولانا؟ ‫- موجود!
‫وربنا مغيبه عن عيونكم
‫عشان ماتقتلوش زي ‫ما قتلتم الأئمة اللي قبله يا كفرة.
‫- إيه قلة الأدب دي! أنت محتاج تتربى! ‫- بس محدش ليه دعوى
‫- سيبوه. ‫- ده لازم يتأذب!
‫أنا كفيل بيه.
‫عشان يتعلم الأدب مع العلماء.
‫مين أمرك تجادل العلماء؟
‫إيماني.
‫في ظني الأفضل إنك ماتواجهش العلماء
‫كفاية إنك تشوه صورتهم ‫قصاد الغلابة والمساكين وبس
‫أاسيبهم يعلموا الناس الكفر؟
‫العلماء في المساجد بيكلموا الناس اللي زيهم
‫يعني كلهم في الضلمة واحد
‫لكن الفقير المظلوم اللي قاعد في بيته
‫هو ده اللي تروحله وتخبط على بابه
‫وتعيش تحت رجله كمان
‫ولازم يشوف رحمتك وصلاحك
‫بعدها تدعيه لمذهبك
‫بالعاطفة مش بالعقل
‫ساعتها هيكره العالم
‫وهيكره عبوديته للدولة وللسلطان
‫لحد ما ييجي اليوم المعلوم
‫يوم إيه؟
‫علماء في المساجد ومش لاقيين حد يسمعهم
‫أنا كنت فاكرك هتعذبني في الأول
‫قولت مولانا حسن
‫كفر بمذهبنا
‫وبقى عبد للسلطان ونظام الملك
‫أنا بحب الإنسان اللي يختار يا أردش
‫الإنسان حر
‫ممكن أهربك وتنشر الدعوة في مكان تاني
‫وممكن أعذبك
‫وده يثبت مكانتي ومكانة الدعوة أكتر
‫وتكون جروحك والآلامك
‫دليل صدق
‫في قلب كل مظلوم شاف أو سمع ‫بعذاب أردش في سبيل الدعوة
‫اختار
‫واللي قلبك يرتاحله اعمله
‫وعلى فكرة يا أردش
‫أنا في كل الأحوال بحبك.
‫طاعة العلماء واجب!
‫الأول مكُنتش مصدق كلامك عنه
‫الولاء وصل بيه إنه يجلد ابن مذهبه
‫حسن الصباح ولائه لحسن الصباح يا مولاي
‫وهو من مصلحته دلوقتي إنه يثبتلنا ولاءه
‫عمر الخيام في انتظار مولاي السلطان.
‫حساب دقيق وغير مسبوق للسنة
‫احنا كده هيبقى عندنا رزنامة ‫وحسابات سنوية عظيمة
‫عمر الخيام يا مولاي
‫ومين زي عمر الخيام!
‫إزاي يا عمر بتقدر تجمع ما بين الشعر
‫هو شيء قلبي وروحاني
‫وبين الجبر وهي أمور عقلية أكتر
‫الحب
‫أنا كل حاجة بعملها، بعملها بحب
‫والجبر الحساب
‫زي الموسيقى حر
‫وزي العقل ليه حسابات.
‫طب أنا كمان عايز أسمع شعر.
‫مولاي السلطان
‫- الظاهر الشاعر عمر… ‫- بدون قيود
‫عايز أسمع شعر عمر بدون قيود زي ما بتكتبه
تَارِكَ الرَّاحِ لاَ تَذُمَّ السُّكَارَى
إِنْ أُوَفَّقْ أَتُبْ وَيُمْحَى الأَثَامُ
باجْتِنَابِ الطِّلاَ افْتَخَرْتَ
وَتَأْتِي بِذُنُوبٍ لَهَا الْمُدَامُ غُلاَمُ
سَمِعَتْ صَوْتًا هَاتِفًا فِي اَلسِّحْرِ
‫نَادَى مِنْ اَلْغَيْبِ غَفَاَة اَلْبَشَرُ
هَبُّوا اِمْلَئُوا كَأْسَ اَلْمُنَى قَبْلِ أَنْ
تَمْلَأَ كَأْسَ اَلْعُمْرِ
‫كَفُّ اَلْقَدَرِ
‫أنا مش مصدقة.
‫مش مصدقة إيه؟
‫كأنك راجل
‫من غير طموح.
‫هو الطموح إني أكون صاحب سلطة
‫أنا طموحي إني أفضل حر
‫مفيش طموح أكبر من كده.
‫لما شوفتك
‫عاشق جريء في قصر ابن الطاهر
‫قولت ده راجل طموحه مالوش حدود.
‫عيونك طموحي.
‫ساعات بحزن لما بحس إني ‫مش قادرة أفهم أنت عايز إيه
‫أنا عايز حريتي
‫إيه تعارض حريتك بأنك تكون صاحب سلطة؟
‫تعارض كبير
‫كل سلطة هي قيد بحبل أنا في غنى عنه.
‫عمومًا أنا بحبك وده كفاية
‫مش لازم أحبك وأفهمك.
‫إيه رأيك أعلمك القراية والكتابة؟
‫عشان يكون عقلك مش غريب عن عقلي.
‫لو جلدت كل يوم ألف باطني أو حتى قتلتهم
‫ده مش هيغير رأيي فيك يا حسن
‫لسه حبل الود والصداقة ممدود يا حسن
‫لكن لو اكتشفت إن أنت بتدعو ‫مذهبك في الدولة السلجوقية العظيمة
‫أنا مش هجلدك ولا أسجنك
‫أنا هطوف براسك على رمح في اصفهان كلها
‫أنت عارف إيه أكبر دعوة لمذهبي دلوقتي؟
‫أنك تطوف براسي فعلًا على رمح في اصفهان
‫ساعتها أكنك بتقول للناس شوفوا بعينيكم
‫راس مظلوم جديدة أهي
‫وراس مظلوم جديد
‫يعني أتباع جداد.
‫ده تحدي يا حسن؟
‫بالعكس
‫ده طاعة وولاء
‫أنا بقولك لو عايز أبقى بطل
‫مفيش أسهل من إني أدفعك دفع إنك تقطع راسي
‫وأبقى شهيد جديد في سلسال الشهداء
‫لكن أنا مش عاوز
‫أنا عاوز الدولة مستقرة.
‫تعالى عشان تتعرف على مهمتك الجديدة.
‫ده قسم خاص بالبيزنطيين
‫أما ده
‫خاص بالخلافة الفاطمية
‫وده العباسيين
‫أما اللي وراك ده
‫فخاص بالشرق الأقصى.
‫أنتم إزاي بتقدروا توصلوا ‫لحصر دقيق للمعلومات
‫يوصلكم في الآخر لمعنى ‫وتحذير من اتجاه معين؟
‫بنقدر يا حسن.
‫دورك أنت بقى هو التلخيص بمنتهى الدقة.
‫ممكن تبدأ بالفاطميين
‫بتعكم
‫أنت أدرى بيهم وبشؤونهم
‫تبقى فرصة إن احنا نقارن بين النتايج ‫اللي أنت هتوصلها والمعلومات اللي عندنا
‫نقدر نقيس درجة صدقك وولائك.
‫عظيم.
‫أما هنا بقى فهتلاقي ‫معلومات عن كل المخالفين
‫زي الباطنيين مثلًا
‫اجتماعاتهم وعددهم
‫مين فيهم ناشط ومين خامل
‫وغيرهم
‫غير باقي المخالفين طبعًا.
‫هتلاقي معلومات عن المتصوفة
‫والفلاسفة والمتكلمين
‫وأصحاب الديانات الأخرى. أنت هتلاقي هنا
‫كل اللي يخطر على بالك يا حسن.
‫أنا كده لو أذنتلي هضطر أبات هنا تلات ليالي
‫يعني
‫عشان أقدر أوصل لفكرة ليها علاقة بالاختصار
‫تلات ليالي؟
‫في بيت سر السلطنة؟
‫ويا ريت توصي اللي بيراقبوني يعني
‫يهتموا بيَّ شوية لو احتجت أكل أو شرب.
‫اللي بيدخل بيت سر السلطنة يا حسن
‫يخرج بلا سر
‫يعني تدخل وتخرج
‫بلا سر.
‫مولانا الحجة حسن الصباح ‫بيسلم عليكم فردًا فردًا
‫ويبلغكم سلام مولانا الإمام ‫قدس الله سره وأدام ظله
‫وبيقولكم إن الإمام بيحبكم جدًا
‫واصلوا الدعوة لمولانا الإمام نزار اللي ‫هو دايمًا مبتسم ليكم وراضي عنكم
‫بشروا الطيبين بقرب تحقيق الحلم
‫وإن أيام العدل قربت
‫عدل مفيش معاه ظلم وإن دولة الظالم إلى زوال
‫وعايز يقولكم شيء مهم ‫جدًا مولانا الحجة حسن الصباح
‫لا يغركم انتصار دولة الظلم على أهل الشرك
‫انتصار السلجوقيين على الصليبيين ‫ليس دليل على شيء
‫كلهم سيان
‫السلجوقي والعباسي مايفرقش كتير ‫عن الصليبي ولا البوذي ولا الزرادشتي
‫كلهم في الباطل سواء
‫أنتم أهل الحق
‫ولو كنتم نقطة بيضاء في عالم أسود
‫فابشروا
‫فساعة الفرج اقتربت
‫من الخليفة العباسي خليفة ‫المسلمين إلى ملك شاه
‫أكتبلك للتحذير من الخطر الداني
‫حيث إن البصاصين ابلغونا
‫بما تتحتم علينا الأمانة أن نخبركم به
‫حسين
‫لتالت مرة ماتعملش اللي عليك
‫لا حفظت المطلوب ولا ساعدت أخوك ‫وقالولي وقعت تلات مرات من فوق الحصان
‫- أنا عودتك على إيه؟ ‫- مش فاكر
‫وبكره أقرا
‫وماحبش القراية ولا حتى ركوب الخيل
‫أنت ابن حسن الصباح
‫اللي بتطلبه مني كل يوم كتير
‫- وفوق طاقتي. ‫- مفيش حاجة اسمها فوق طاقتك
‫حتى المستحيل تقدر عليه!
‫لا ماقدرش!
‫طيب طالما نسيت اللي عودتك عليه أفكرك
‫وأنت عارف أبوك بيحب الإنسان اللي يختار
‫تختار تبات ليلة كاملة
‫في الضلمة لوحدك لحد الصبح؟
‫ولا بكرة زي دلوقتي تكون ‫عملت كل اللي عليك وزيادة؟
‫اختار
‫أبات لوحدي في الضلمة
‫- حسن! ‫- هو اللي اختار!
‫حسن!
‫عشان خاطري يا حسن!
‫عشان خاطري!
‫اطمن!